
S. L. Møllers Bogirykkeri, København 


EN KVINDEHADER. 


Peter Sørensen, der er inkarneret Pebersvend og Kvindehader, 
ligger paa Hospitalet for at underkastes en Operation. Efter sin 
Opvaagnen fra Bedøvelsen faar han den Meddelelse af Lægen, at 
det har været nødvendigt at borttage et af hans Ribben, og Peter 
Sørensen beder derefter meget indtrængende om han maa faa Lov 

"til at se det bortskaarne Ribben, hvilken Bøn bevilges. 

»Men sig mig hvorfor var det Dem saa magtpaaliggende at faa 
det Ben at se?« spørger Lægen bagefter. 

»Jo,« svarer Peter Sørensen, »jeg vilde dog nok forvisse mig 
om, at De havde Benet endnu og ikke havde lavet Kunster med det! 
— De husker vel nok hvordan det gik Adam i sin Tid?« 

" ET FREMMELIGT BARN. 


Grosserer N. har en lille Frøken Datter paa 6 Aar, og denne 
Dame er intet Mønster til Efterfølgelse — tværtimod. Blandt andet 
har hun den fæle Vane at knibe sin Barnepige, og da Pigen en Dag 
viste Grossereren et Par Arme der var fulde af blaa Pletter, der 
skyldtes hans Frøken Datters Fingre, tog Faderen sig sammen og 
gav sin haabefulde Pode en Omgang efter alle Kunstens Reglér. 

Men den lille Dame var en hævngerrig Natur — dette her maatte 
hævnes, og den næste Dag saa hun sit Snit til at give Pigen et al- 
vorligt Nap netop i den Legemsdel der med en lidt finere Betegnelse 
kaldes Rygradens Forlængelse. 

»Se saa,« sagde den unge Dame hoverende, »/ad mig saa se om 
Du tør gaa ind og vise Fåa'r det Mærke?« 


EFTER METERSYSTEMET. 


I en af vore Provinsbyer bor der en Spækhøker som ikke er tabt 
bag af en Vogn. Straks da Metersystemet var blevet indført, kom 
et Par ungdommelige Kavallerer ind til ham, og mente de kunde 
drive lidt Løjer. 

»Hvad koster Flæsket pr. Meter spurgte den ene. 

»Fem Kroner,« svarede Spækhøkeren!« 

»Maa jeg saa faa en Meter!« 

»Pengene først,« sagde Spækhøkeren, og den unge Mand betalte 
lidt nølende. 

Spækhøkeren tog derefter tre Grisetæer og lagde dem i en 
Række paa Disken, idet han sagde: 

»Her er en Fod, og her er en til, og her er en tredje. Der gaar 
jo lidt over tre Fod paa en Meter — nu kan De faa fire, saa kan De 
ikke sige andet, end at jeg har givet godt Maal. 

TOILETTEHEMMELIGHEDER. 


Tøj unge Damer, lige i Bachfischealderen, kom ind i en Spor- 
vogn, og begyndte uden at tage noget Hensyn til de andre Passa- 
gerer, at føre en lige saa livlig som højrøstet Konversation om 
Toilettehemmeligheder. Blandt andet drejede deres Samtale sig 
som Haarvask. 

»Ja, tænk, naar jeg har vadsket mit Haar, saa stritter det altid 
Saa væmmeligt,« sagde den ene. 

. »Ja, det er ligesaadan med mig, — mit Haar stritter ogsaa saa 
frygteligt naar det er nyvadsket,« sagde den anden, og saa drøftede 
de meget indgaaende, hvordan man kunde forhindre denne ube- 
hagelige »Stritten«. 

Endelig skulde de ud af Vognen, men den ene kom derved til at 
træde en Herre paa Foden. 

»Om Forladelse,« sagde Damen næbbet, men kiggede samtidig 
paa Herren, som var det ham der havde tilføjet hende en For- 
nærmelse. 

»Aa ingen Forseelse,« sagde Herren rolig, »det var vist min 
egen Skyld, for jeg har lige vadsket Fødder og saa stritter mine 
"Tæer altid saa væmmeligt.« 


EN LITTERATURKENDER. 


En Skoleinspektør kom en Dag til at rejse i Kupé sammen med 
en større kendt Grosserer. Denne, der er en »selfmade« Mand, har 
imidlertid ikke haft Tid til at erhverve sig Kundskaber svarende 
til hans sociale Stilling, og han er kendt for at være ret uvidende. 

Skoleinspektøren fortalte Anekdoter for at fordrive Tiden, — 
blandt andet fortalte han en Del Oplevelser fra sin Skolevirksomhed. 

»Jeg havde saaledes en Gang et pudsigt Tilfælde; jeg spurgte 
en Dreng: Hvem har skrevet Hamlet og jeg maa formodentlig 
have set lidt bøs ud, for Drengen blev bange og svarede rædsels- 
siagen: 

Det er virkelig ikke mig, Hr. Inspektør!« 

Grossereren lo hjærteligt af Historien og sagde: 

»Ja, den er god — og da det saa kom til Stykket, — saa var 
det naturligvis den lille Rad alligevel! <« 


”…… EVIGHEDSBUKSER. 


En Jøde, der drev en lille Forretning med mere eller mindre ny= 
Klæder, annoncerede i Bladene at han solgte en ny Slags Bukser, 
de saakaldte »Evighedsbukser«, der ikke var tilat slide op. 

En Dag fik han Besøg af en meget fortørnet Kunde, der sagde: 

— Jo, det er nogle dejlige Evighedsbukser,; — se hér, Bagdelen 
er allerede slidt ud af dem! 

— Ja, — sagde Jøden, — det passer jo godt nok! De ved Sk 
—z Evigheden har ingen Ende! 


AANDSNÆRVÆRELSE. 


Fru Holm, der lige er kommet hjem fra sin Bryllupsrejse, for— 
tæller sin Veninde følgende Oplevelse fra en Jærnbaneulykke, hun 
har været med til. 

— Og ligesom vi saa sidder og passiarer aller bedst, giver det 
et frygteligt Rabalder, og alle Passagererne ramler sammen mellem 
hinanden. Midt i al denne Staahej rejser min Mand sig og siger: 

— Er Du kommet til Skade, Klara? 

— Nej, ikke Spor! — siger jeg. Men saa i det samme giver han 


mig et frygteligt Slag med knyttet Haand lige i det ene Øje, saa 


det blev baade sort og blaat. — Og saa maatte Jærnbaneselskabet. 
give mig to Tusinde Kroner i Erstatning for Svie og Smærte. v— 
Var det ikke en storartet AÅandsnærværelse fra min Mands Side? 

NAAR DET KNIBER. 


I et større Sommerpensionat sidder en Morgen alle Pensionæ- 
rerne samlet om Frokostbordet. En ung københavnsk Sagfører, der 
netop er kommet cyclende fra Hovedstaden tidlig om Morgenen, 
sidder og holder et langt Foredrag om det herlige, forfriskende og 
saliggørende ved at staa tidlig op om Morgenen og cycle eller 
spadsere sig en Morgentur. Dette virker uhyre irriterende paa en 
ældre, pensioneret Ritmester, der netop har den Fejl, at han er slem 
til at ligge i Sengen til langt op paa Formiddagen. 

Sagføreren vender sig til en ung Dame og spørger: 

»Hvad Tid staar De op?« 

»I Reglen Kl. 7—7% — men naar det kniber saa kan jeg godt 
staa op Kl. 6.« 

»Ja, det tror Fanden,« siger Ritmesteren. »Det kender jeg des- 
værre ogsaa! Naar det kniber, — saa maa jeg s'gu ogsaa op, selv 
om det er midt om Natten! 

PROBAT MIDDEL. 


En Urmager blev en Nat vækket ved at hans Telefon ringede 
vældig stærkt. Arrig over at være blevet vækket, sprang han ud 
ai Sengen og skreg ind i Apparatet: 

— Hvad er det for et forbandet Asen der kimer paa denne Tid 
af Natten 

— Er det Hr. Urmager X. selv? 

— Ja, Gu' er det saa! 

— Naa, er De saa ikke saa venlig at. sige mig bestemt hvad 
Klokken er? 

— Jeg tror min Salighed De er tosset! 

— Nej, aldeles ikke. — Men nu har De haft mit Ur til SERGE 
tion i over to Maaneder, og, da jeg ikke ejer noget andet Ur, 
dette io den eneste Maade hvorpaa jeg | om Natten kan faa at vre 
hvad Klokken er! 

Arrig Afringning! — Men næste Dag blev Uret lavet i Stand. 


ET GODT RAAD, 


Ved en Teaterforestilling i Provinsen opførtes et af disse 
rystende Folkeskuespil, hvor Helten, en Arbejder, efterhaanden 
kommer i største Nød og Trang. Denne Rolle spilledes af en Skue-. 
spiller, der var kendt for sin umaadelige Forfængelighed, og som 
bl. a. altid gik og prangede med en vældig Diamantring paa den 
ene Finger. Denne Ring var han ikke at formaa til at tage af. 

I en af Stykkets Scener vandrer den fattige Arbejder fortvivlet 
frem og tilbage, vridende sine Hænder, og jamrende: 

— O, min Gud, hvad skal jeg gøre, — hvordan skal jeg Sne 
Penge til min ulykkelige Familie, som sidder hjemme og sulter? 

Da lød en Røst oppe fra Balkoger 

— Kaå' Du ikke gaa hen og stampe Ringen, din Kraftidiot! 


I en af vore Provinsbyer er der kommet et ondsindet Rygte i 
Omløb, som fortalte, at en af Byens Læger skulde være lidt mere 
end almindelig gode Venner med en Landposts Kone. 

Lægen, der fik Nys om Rygtet, men ikke tog sig det synderlig 
nær, da han vidste sin Samvittighed fri, mødte en Dag Landposten, 
og sagde leende: 

»Har De hørt at Folk siger jeg er Kæreste med Deres Kone? 


Hvad siger De til det?« 
»Jeg siger: at det gør minsandten min Smag Ære, Hr. Doktor! 

EN PRAKTISK LØSNING. 


Baron X. vender uventet hjem til sit Gods og overrasker sin 
Hustru og Godsforvalteren, siddende i en. øm téte-å-téte paa So- 
faen, Rasende herover løber han til sin Sagfører. og spørger hvad 
denne mener at han skal gøre. 

Sagføreren raader ham til at søge Skilsmisse. 

— Det kan jeg ikke, — siger Baronen, — for jeg elsker min 
Kone. 

— Naa, saa smid Godsforvalteren paa Porten! 

— Det kan jeg heller ikke godt, for den forbåndede Karl: forval- 
ter mit Gods saa aldeles udmærket! 

— Ja, saa ved jeg ikke noget Raad, — siger Sagføreren. 

Nogen Tid efter træffes Sagføreren og Baronen atter, og denne 
sidste siger henrykt: 

— Nu har jeg fundet et godt Raad! = 

— Hvordan? 

-— Jeg har solgt Sofaen! siger Baronen triumferende. 


SIKKERT KENDETEGN. 


En Jæger kom ind i en Kro paa Landet og forlangte en For- 
friskning. Han havde tre Jagthunde med og de lagde sig foran 
Kakkelovnen. 

Da der var gaaet en Stund, blev der en mindre behagelig At- 
mosfære i Stuen, og Værten gjorde en Bemærkning om at det vist 
stammede fra Jægerens Hunde. 

Jægeren kastede et Blik hen til sine Dyr og sagde kort: 

— Kun fra den ene af dem! 

— Ja, hvor kan De nu sige det saa bestemt? spurgte Værten. 

— Jo, — sagde Jægeren, — Sandet er kun pustet væk bag ved 
den ene af dem! 


NÆSTEN 


FJER I HATTEN. 


En Mand, vi kan kalde ham Nielsen, var ret flittig Vinstuegæst; 
undertiden fik han sig en lille Bjørn, hvad han selv altid kaldte for 
at »faa Fjer i Hatten«. 

En Dag kom han ned i sin Stamknejpe og havde netop -»Fjer 
paa«, hvad hans Venner straks observerede. 

Nu traf det sig netop saa heldigt at Pigerne ude i Køkkenet sad 
og plukkede Høns, og en af Selskabet fik da den lyse Idé at gaa 
ud og nappe nogle lange Fjer, og uden at Nielsen opdagede det, 
blev de anbragt rundt om paa hans Hat, — en halv Snes lange Fjer 
sad der, ligesom i en Indianerhøvdings Hovedprydelse. 

Det var i Skumringen, og der var mere end halvmørkt i Stuen; 
Nielsens Øjne var maaske ogsaa lidt fortinnede, — nok er det, — 
Hatten blev anbragt paa hans Hoved uden at han anede Uraad, og 
han gik ud og hoppede paa en Sporvogn, op paa Bagperronen. 


rr manner ennd —- 

Der traf han en Bekendt, der smilede og sagde: 

— Naa, De har nok faaet Fjer i Hatten! 

— Næ', det maa De s'gu ikke saa gærne sige til mig, sagde 
Nielsen, — i Aften er det ikke noget videre, det kunde godt være 
meget værre, 

— Naa, jeg synes da ellers det er rigeligt, — sagde den anden 
og grinede. 

Nielsen protesterede, men han blev alligevel lidt underlig ved 
det. — Mon den skulde være større i Aften end han selv anede? 

Han kom hjem, og ligesom han kom indenfor Døren udbrød 
hans Kone: 

— Jeg tror min Sandten Du er tosset! Du har jo Fjer i Hatten! 

— Kommer Du nu ogsaa med det Sludder!« sagde Nielsen 
arrig. — Du har dog ellers tidt set det meget værre! 

— Dit Fjols! — sagde Konen og rev Hatten af ham. 

Nielsen gjorde-store Øjne, — og søgte sig senere en anden Stam- 
knejpe. 


EN OPERATIONSHISTORIE. 


Paa Sygehuset i en mindre Købstad blev en Mand opereret for 
Blindtarmsbetændelse. Da han vaagnede af Bedøvelsen, fandt han 
sig liggende i en Stue, hvor der var to andre Patienter. Han vendte 
sig udmattet mod den ene og spurgte med svag Røst: 

— Er De opereret? 

— Ja, for Blindtarmsbetændelse! 

— Er det gaaet godt? 

— Ja, jeg kunde allerede have været næsten rask, hvis ikke 
Doktoren havde glemt en stor Tot Vat inden i mig, saa forleden 
maatte han aabne Saaret igen og tage den ud. 

Den nye Patient saa lidt betænkelig ud ved den Oplysning, og 
vendte sig til sin anden Lidelsesfælle: 

Er De ogsaa opereret? 

— Ja — jeg havde ogsaa Blindtarmsbetændelse. 

— Hvordan befinder De Dem nu? 

— Jo, Tak, — jeg kunde have haft det meget bedre, men Dok- 
toren glemte en Pincet inden i mig, og saa maatte han skære mig 
op igen. 

I det samme blev Døren til Stuen revet op og Doktoren raabte, 
idet han-kiggede ind i Stuen: 

— Hvor i al Verden er min Hat blevet af? 

Da fo'r den nye Patient ud af Sengen, og hoppede rædselsslagen 
ud ad Vinduet. 


ET NEMT LILLE ARBEJDE. 


Ude paa en Beværtning i Skovshoved sad to Herrer, da der kom 
en Maler i Arbejdstøj ind. 

Maleren sad lidt og betragtede de to Herrer, der saa ganske 
velhavende ud, saa tog han Mod til sig og gik hen til dem. 

— Undskyld, sagde han, — tør jeg spørge, er det et Par Herrer, 
der bor herude? 

Jo, det var det da. 

— D'hrr. skulde vel ikke tilfældigvis have noget Malerarbejde? 
-— Jeg er arbejdsløs og vilde gærne have lidt at bestille? 

— Ja, — sagde den ene Herre — jeg ved snart ikke, det bliver 
næppe store Sager. Men jeg har forresten en gammel Bakke, som 
jeg godt kunde lide at faa pudset op og dekoreret lidt pænt. Kan 
De paatage Dem det? 

— Ja, det kan jeg udmærket, — hvordan skal den dekoreres? 

— Ja, med lidt Kruseduller hist og her paa de passende Steder, 
og Opforgyldning og Oppudsning. Hvad kan det komme til af 
koste? 

— Aa, en lille halv Snes Kroner! sagde Maleren forsigtigt. — 
Er det maaske for meget? 

— Nej, jeg vil gærne give 20 Kroner. De kan begynde naar som 
helst. — Den lille Bakke ligger lige her i Nærheden, — det er nem- 
lig Dyrehavsbakken, og laver De den godt, kan De bagefter faa Lov 
at male baade Frederiksberg Bakke og Valby Bakke. 

Maleren fjærnede sig fornærmet. 

RISIKO. 


En Mand skulde paa en længere Rejse, men da.hans egen Kuf- 
fert var lidt defekt, bad han en god Ven, der hed Vilhelm Christen- 
sen, om at laane sig sin. 

Vennen var straks villig, — »men,« — sagde han, — »Du maa 
være meget forsigtig, at Kufferten ikke bliver misbrugt paa Rejsen !« 

»Misbrugt? — Hvad Pokker mener. Du med det?« 

»Jo, — en af dine Medrejsende' kunde jo let tage fejl, — for mit 
Navn staar uden paa Kufferten med store Bogstaver!« 

Ganske rigtigt: — der stod W C!: 


OS KAN DE IKKE FAA! 


Der var et Selskab af glade unge Mennesker, der en Aften, eller 
rettere Nat, havde været ude at slaa et større Slag for Fædrelandet, 
og hen paa »Smaatimerne«, saadan omkring Klokken 3—4, kom 
de i en meget løftet Stemning spadserende gennem Gothersgade. 

Pludselig standsede den ene og sagde: 

— »Død og Pine! — der oppe i den Ejendom bor der en Snedker- 
mester, og jeg saa i Dag at han averterede efter en tre—fire Svende, 
nu skal vi have Grin.« i 

Og saa ringede han paa den elektriske Klokke op til Snedker- 

mesteren. Lidt efter blev Vinduet slaaet op, og Snedkeren stak 
- Hovedet ud. 

»Hvad Pokker er det for et Spektakel?« raabte han. 

»Jo, vi har set, at De har averteret efter nogle Svende,« sagde 
den unge Mand. 

»Er I fjollede” at komme her paa denne Tid af Natten?« sagde 
den vrede Mester. 

»Jo, vi vilde blot berolige Dem og meddele Dem, at os kan De 
ikke faa, — for vi har Arbejde!« 

Seek ren rasede, medens Selskabet grinende gik videre. 


== 

SMAA USYNLIGE FEJL. 


Om Bord paa en større Udvandrerdamper kom første Klasses 
Passagererne første Gang til Bords sammen i den store Spisesalon. 

En lille Herre med en ualmindelig stor Pukkel havde faaet Plads 
ved Siden af en Jøde, der havde en, selv for en Jøde, ualmindelig 
stor Næse, og om hvis semitiske Afstamning, man derfor ikke godt 
kunde nære ringeste Tvivl. 

Ved Bordet rakte den pukkelryggede Jøden et Fad med Skinke, 
— men denne lod det gaa urørt videre. 

Efter Bordet traf de to Herrer atter hinanden, og Jøden sagde 
da indsmigrende og hviskende: 

Orla Bock: For Kupé og Kahyt. 2 

— Ja, min Herre, De kunde maaske ikke forstaa at jeg ikke 


vilde røre Skinken, men jeg skal nemlig betro Dem, — hvad De 
selvfølgelig ikke behøver at lade gaa videre, — jeg er Jøde! 
Naa saadan, — sagde den anden, ligeledes hviskende. — — Jeg 


skal saa til Gengæld betro Dem noget, som De jo heller ikke behøver 
at tale om for de andre — jeg er pukkelrygget! 


BERETTIGET SPØRGSMÅAAL. 


Doktor N. sagde en Aften til sin Hustru: 
»I Aften er jeg træt og vil sove i Fred; kommer der nogen og 
… vil tale med mig, er jeg ikke hjemme.« 

Klokken to om Natten ringede det stærkt paa Telefonen. Fruen 
gik til Apparatet og fik følgende Besked: 

»ÅAa, vores lille Dreng er blevet saa syg af Koliksmærter, — 
det er hos Grosserer N. N. — kan Doktoren ikke komme straks?« 

»Nej, min Mand er desværre ikke hjemme i Nat!« 

»Aah, det er skrækkeligt! — Men kan Fruen, der jo er gift med 
en Læge, da ikke give os et foreløbigt Raad for Koliksmærter?« 

Fruen vendte sig til Sovekammeret og raabte til sin Mand: 

»Den Tjeneste kan vi da nok gøre dem, — hvad skal jeg raade 
dem til at give et Barn, der har Koliksmærter?« 

»En tre, fire Draaber Opium,« svarede Doktoren, og Fruen lod 
Beskeden gaa videre, : 

»Tusind Tak!« — Afringning. 

Fem Minutter efter ringede det igen, og Fruen kom atter til 
Telefonen. 

»Ja, undskyld,« lød det, »det er os der kommer igen; men vi 
kom i Tanker om at det Raad med Opium dog maaske kunde. være 
farligt, og derfor vilde vi blot spørge, om den Herre, der er hos 
Fruen, naar Doktoren ikke er hjemme — ogsaa er Læge?« 


A 


En Mand kom en Dag spadserende hen ad Landevejen med 
Jagtbøssen paa Nakken og Hund i Hælene. 

Pludselig kom der et Automobil susende bagfra, hvorved Hun- 
den blev saa forskrækket og bar sig saa akavet ad, at den kom ind 
under Hjulene og blev fuldstændig maset. 

Automobilejeren blev meget ulykkelig og tilbød straks Erstat- 
ning. 

»Ja, 25 Kroner kan vel ikke være for meget!« sagde Hundens 
Ejer. 

Automobilisten betalte uden at kny, og gjorde oven i Købet 
mange Undskyldninger. 

»Jeg beklager, at jeg har spoleret Deres Jagt!« 

»Jagt!« sagde Manden, »jeg skal skam ikke paa Jagt.« 

»Ja, men De gaar jo med Bøsse?« 

»Ja, — jeg skulde bare ud at skyde Hunden!« 


2 

VÆKKEURET. 


Fuldmægtig Petersen, der har Ansættelse paa et af vore offent- 
lige Kontorer, holder meget af at slaa til Skaglerne, men da han 
skal møde paa Kontoret Kl. 8%, er han altid saa forsigtig, inden 
han begiver sig ud, at stille sit Vækkeur til at vække Kl. 7, og der- 
ved har han altid forsikret sig mod at komme for sent op. 

Men forleden Morgen gik det galt, og da Klokken blev 12, kom 
hans Husholderske ind og vækkede ham med den Besked, at der 
stod et Bud fra Kontoret og spurgte om han ikke kom i Dag. 

»Død og Pine,« sagde Hr. Petersen, da han saa hvad Klokken 
var. »Saa maa Uret være gaaet i Staa, det har ikke ringet.« 

»Jo,« sagde Husholdersken, »det ringede meget rigtig da Klok- 
ken var 7, men Fuldmægtigen kom jo først hjem Klokken halv otte!« 


REGULADETRI. 


En Familie, hvor Manden, trods sit gode Hoved, ikke var saa 
ganske lidt under Tøflen, blev inviteret til Middagselskab hos en 
Familie af deres Omgangskreds. Paa Invitationskortet stod skre- 
vet: »Meddel os, hvor mange af Eder der kommer!« 

Manden satte sig straks til at sende Takskrivelse, og meddelte: 

»Vi kommer 110!« 

Næste Morgen ringede det paa Telefonen, og med en forskræk - 
ket Røst lød det: 

»Hvad betyder dog det, at I kommer 110?« 

»Jo,« svarede Manden ganske tørt, »først og fremmest kommer 
min Kone, det er altsaa én!« 

»Javel, og saa?« 

»Saa kommer min Svigermoder, det er ogsaa én!« 

»Ja?« 

»Og saa kommer jeg selv, og jeg er som bekendt et Nul, og to 
Enere og et Nul, det giver 110!« 

Der lød et Lettelsens Suk i Telefonen. 

FORSIGTIGHED. 


En Bonde kommer op hos en Tandlæge. Da Tandlægen ser at 
den syge Tand vil være meget vanskelig at faa ud, siger han: 

»Min gode Mand, jeg tror det er bedst at De bliver bedøvet!« 

Bonden tager sin Pung op og begynder at tælle sine Penge. 

»Ja,« siger Tandlægen smilende, — »det er ikke fordi at det 
koster saa forfærdelig mange Penge, — De behøver vist ikke at 
tælle!« É i 

»Ja, det er ikke derfor,« siger Bonden. — »Men jeg vil dog nok 
vide hvormange Penge jeg har i min Pung, inden jeg bliver 
bedøvet.« 

FORHØJET TAKST. 


Under en stærk Snestorm kørte et Jærnbanetog fast i Driverne, 
og det tog et Par Timers Tid inden man blev klar til at køre videre. 

Passagererne blev utaalmodige, og en Herre skældte ganske 
frygteligt ud. 


»Hvis dette her skal vare længe, saa fryser jeg ihjæl!« sagde 
han til Togføreren. 

»Det skal. De hellere lade være med,« sagde denne, »for det er 
betydelig kostbarere at rejse som Lig. Der vil i saa Tilfælde blive 
opkrævet en Ekstraafgift af 20 Øre pr løbende Mil, og det løber 
op. »Det kan De spare, hvis De holder Dem levende!« 


EN SHERLOCK HOLMES. 


En af Londons dygtigste Opdagere plejede at paastaa, at der 
fandtes ikke et Menneske saa ubetydeligt, at man ikke kunde lære 
noget af ham, og som Bekræftelse herpaa fortalte han følgende 
Historie: ; 

»Jeg spadserede en Dag paa Gaden, da jeg blev antastet af en 
beruset Mand, der spurgte om jeg ikke var den kendte Opda- 
ger WP?« 

»JO, jeg er,« sagde jeg, »men hvem er De?« 

»Jeg er gift med Deres Vadskerkone!« sagde Manden. 

»Naa, men hvad vil De mig?« 

»Jo, jeg vil spørge om De, som er saadan en dygtig Opdager, 
ikke kan opdage noget ved mig?« 

»Jo, jeg kan se, at De er fuld?« 

»Kan De ikke opdage noget, som vilde interessere Dem endnu 
mere?« sagde Manden og grinede. 

»Nei, det kan jeg ikke!« 

.»Ja, saa er De heller ikke saa dygtig, som jeg havde tradet! — 


Kan De ikke se, det er en af Deres egne Skjorter jeg har paa?« 
Og saa stak Manden af. 

t&… EN FEJLTAGELSE. 


Lille Peter, der ikke altid holder sig til Sandheden, fortæller i 
et Selskab: 

»Hjemme hos os har vi en Løve!« 

Moderen: »Men Peter, hvor kan Du dog sige saadan noget?« 

Peter (energisk): »Jo, hjemme hos os har vi en Løve!« 

Moderen: »Fy skam Dig, det er jo bare en Puddelhund, der er 
klippet som en Løve.« 

Da Peter om Aftenen er kommet i Seng, siger Moderen: »Bed 
nu Vorherre pænt om Forladelse, fordi Du har løjet!« 

»Det har jeg gjort, men Vorherre sagde: Det skal Du ikke 
bryde Dig om, lille Péter, — jeg havde s'gu nær selv taget fejl!« 


BIBELSTÆRK. 


En Aften opdagede en Politibetjent, at der paa en af de frede- 

riksbergske Sidegader stod en Mand og fægtede med en stor Gade- 
dørsnøgle. : 

; Betjenten nærmede sig og spurgte Manden, hvad han bestilte. 

»Aa,« svarede Manden, »jeg staar blot og passer paa, naar mit 
Hus kommer forbi, det er Nr. 34, — maaske De vil være saa venlig 
at hjælpe mig?« 

Betjenten, der straks var klar over Situationen, laasede Gade- 
døren op for Manden og fortsatte saa sin Patrouillering. . 

Et Øjeblik efter kom Manden ud igen og kaldte paa Betjenten. 

»Hør sig mig en Gang, hvad saadan en flink Betjent hedder?« 

»Jeg hedder Paulus,« sagde Betjenten, hvorefter Manden atter 
forsvandt ind ad Gadedøren. — Men det varede ikke et Minut, før 
han paany stak Hovedet ud af Døren og kaldte: 

»Hør, Betjent, er det nu virkelig sandt, at De hedder Paulus?« 

»Ja, for Pokker!« Hvorefter Scenen gentoges. Manden for- 
svandt, men viste sig hurtigt igjen og raabte: 

»Hør Paulus, — hik — der er noget — hik — som jeg gerne 
vilde spørge Dem om?« 

»Naa, spørg væk!« sagde Betjenten. 

»Sig mig en Gang, Paulus — hik, — fik Du nogensinde Svar 
paa det lange Brev, som Du en Gang skrev til de Filipenser?« 

Hvorefter han endelig forsvandt for Alvor. 


EFTER ORDRE. 


Paa en lille Station ved en Privatbane hændte en Dag føl- 
gende: 

Stationsforstanderen, der er kendt for sit mindre elskværdige 
Væsen, gik selv omkring og kiggede paa de Rejsendes Billetter og 
kom ogsaa hen til en Slagter, der var godt kendt paa Stationen, og 
som altid rejste paa ÅAarskort. 

Skønt Stationsforstanderen godt vidste dette, beordrede han i 
en ikke altfor artig Tone Slagteren til at vise sit Kort frem og til- 
føjede brøsig: 

»Jeg vil se Deres Kort, hver Gang De vil rejse paa det!« 

Kortet blev fremvist og gransket med en meget vigtig Mine. 

Nogle Dage efter kom en Passager og skulde med Nattoget Kl. 3 
og' anmodede den vagthavende Assistent om at komme til at tale 
med Stationsforstanderen. 

»Han ligger og sover nu,« var Svaret. 

»Ja, saa maa De straks kalde paa ham, det er aldeles nødven- 
digt, at jeg kommer til at tale med ham personligt.« 

Efter en Del Parlamenteren gik Assistenten ind og kaldte, og 
lidt efter kom Stationsforstanderen søvndrukken til Stede og gik 
meget gnaven ud til den ventende Passager. Denne, der ikke var 
nogen anden end Slagteren, trak sit-Aarskort frem og sagde: 

»Ja, De sagde forleden, at De vilde se mit Kort, hver Gang ieg 
skulde ud at rejse! Værsaagod!« 


ET KLØGTIGT HOVEDE. 


En yngre, ikke særlig durkdreven Herre var en Dag ude paa 
en Badeanstalt for at faa skyllet Støvet af sig, og efter Badet nød 
han en Pilsner. Paa Anstalten stod en Automatvægt, som den unge 
Mand prøvede, og saa udbrød han meget forbavset: 

»Død og Pine, jeg vejer jo et helt Pund mere end før Badet, det 
kan jeg ikke begribe.« Men saa gik der et Lys op for ham. »Jo, det 
maa naturligvis være Pilsneren, — den kan vel nok veje et Pund?« 

»Nej, det er umuligt,« sagde Bademesteren, »der er ikke mere 
end en Trediedel Liter i en Pilsner, og det kan da ikke veje mere 
end højst 2 Pund!« 

Saa spekulerede den unge Mand lidt igen, men saa gled der et 
forstaaende Smil over hans intelligente Ansigt: 

»Flasken kære! — Flasken, den vejer da ogsaa!« 

EN TVILLING. 


En Amerikaner ved Navn William Wisly Woollen skulde en 
Gang ud at rejse og telefonerede derfor til Dampskibsseliskabet for 
at bestille Billet og Køjeplads. 

Den Ekspedient, der tog mod Besked havde lidt ondt ved at 
forstaa Navnet og bad derfor om at faa det stavet. 

»Javel,« sagde Hr. W. W. Woollen. 

»Dobbelt W!« 

»Javel!« 

»Og saa dobbeltt W!« 

»Javel!« 

»Dobbeltt W!« 

»Javel, for Pokker!« 

Dobbelt o!« 

»Ja!« 

»Dobbelt 1!« 

»Hør, véd De nu hvad! Er det ikke bedre, at jeg notererer en 
Tvilling helt igennem og saa lader Dem faa to Biletter,« sagde Eks- 


pedienten, der troede, at der blev gjort Grin med ham, og saa rin- 
gede han af. 


PR. KOMMISSION. 


Der var Auktion over et Dødsbo i Smørum, og hele Sognet mød- 
te frem for at byde paa den afdøde Gaardejers jordiske Efterladen- 
skåber. 

Et gammelt Egetræschatol blev raabt op, og der blev budt gan- 
ske livligt, indtil man naaede op til 40 Kr., hvilket Bud blev gjort af 

Tjenestekarl Søren Nielsen. 
; Auktionarius raabte: 
»Fyrretyve Kroner er budt, — første — anden —« 
»To og fyrre!« brøler nu Søren Nielsen. 
Auktionarius »To og fyrre er budt, — første.« 
»Tre og fyrre!« raaber Søren Nielsen. 

»Hvad Pokker gaar der af Dig?« spørger en af de omkringstaa- 
ende den ivrige Køber. »Du staar jo hele Tiden og byder Dig selv 
over!« 

»Ja, det er rigtig nok!« siger den kløgtige Søren, »jeg ska” nem- 
lig sige vos, at baade Jens Hansen og Mads Larsen har bedt mig 
om at byde for sig, og nu skal det blive hel Svir og se, hvem a' 
dem der render a' me' Chatollet!« 


EN OMSORGSFULD CHEF. 


Et Kompagni Infanterister var ude paa Øvelse og skulde for 
første Gang prøve at slaa Telt og bivuakere i Lejr. Kompagniche- 
fen, — en yngre tjenstivrig Kaptajn, der var meget omhyggelig 
for sine Folk, gik om Aftenen fra Telt til Telt og undersøgte alt 
meget nøje samt gav Mandskabet gode Raad og Undervisning i, 
hvorledes de bedst kunde svøbe sig ind i Tæpperne og stoppe til 
omkring sig, saa de ikke kom til at fryse. 

I et af Teltene laa Kompagniets Spasmager, der havde et vist 
Frisprog, og da Kaptajnen vilde gaa, raabte Spøgefuglen: 

»Hr. Kaptajnen har vist glemt en Ting!« 

»Saa, — hvad er det?« 

»Hr. Kaptajnen har glemt at give os et Godnatkys!« 

Kaptainen skyndte sig ud af Teltet. 


SJÆLEVANDRING. 


Paa en Kafé, der ejedes af en Enke, der ikke var tabt bag af en 
Vogn, kom en Del Studenter som Stamgæster. En Dag havde en af 
disse, en særlig gemytlig Svend, krævet en Del Varer ind, som 
han i Øjeblikket ikke saa sig i Stand til at betale. Han kaldte paa 
Værtinden og holdt et lille videnskabeligt Foredrag: 

»Bedste Frue! Maa jeg give Dem et lille Kursus i Astronomi? 
Har De hørt Tale om den store metafysiske, platoniske Tideperiode 
paa 26,000 Aar? — Det vil sige, at alt her i Livet gentager sig med 
26,000 Aars Mellemrum, og i Dag om 26,000 Aar saa vil vi sidde 
her igen i akkurat samme Situation som nu! — Er De med? Nu 
kan jeg desværre ikke saa godt betale det, jeg har faaet i Dag, -— 
kunde det derfor ikke faa Lov til at vente, til vi træffes her igen 
om 26,000 Aar?« 

»Jo,« sagde Fruen beredvilligt, »det maa det saa gerne! —- 
Men ser De, i Dag for 26,000 Aar siden, da stod De ogsaa her nede 
og kom til at skylde et lignende Beløb, og hvis De derfor vil betale 
det, kan det andet saa godt faa Lov at vente!« 

Saa skaffede Studenten Udvej for Pengene. 


KEJSERJAGT. 


Kejser Wilhelm afholdt en Gang en stor Jagt, i hvilken Grev 
Zeppelin deltog. Som altid ved saadanne Lejligheder, . blev der jo 
krøbet og sledsket for Kejseren, og saa meget Vildt som muligt 
blev drevet hen for Næsen af hans Majestæt, for at det kunde nyde 
Æren at faa Lov at falde for hans Kugle. 

Ved Jagtens Slutning viste det sig ogsaa, at Hr. Wilhelm var 
en ualmindelig dygtig Jæger. Ikke mindre end 64 Stk. Vildt var 
faldet for kejserlige Kugler. Kejseren stod ved Siden af Grev Zep- 
pelin og betragtede med et svedent Smil sit nedlagte Bytte, der 
var sirligt ordnet til Fotografering. 

Saa slog han Greven paa Skulderen og sagde: 

»Ser De, det dér er mindst lige saa stor Kunst som at opfinde 
et Luftskib!« 

»ÅAa,« sagde Greven og trak lidt paa det. 

»Jo,« sagde Kejseren, »ser De, der ligger 64 Stk. Vildt, — men 
jeg har kun brugt 30 Patroner.« 

INDBILDSKHED. 


Ved et Aftenselskab sad nogle yngre Herrer og diskuterede 
Spørgsmaalet »Kvinder«. De var temmelig enige om at alle Kvin- 
der var indbildske. 

En ung Dame, der stod i Nærheden og paahørte Samtalen, ærg- 
rede sig og sagde: 

»De Herrer er enige om, at alle Damer er indbildske, — til- 
Gengæld er jeg af den Mening, at alle Herrer er sjuskede i deres 
Paaklædning og trænger til Barnepige. Den smukkeste Herre, der 
er til Stede her i Aften, har for Eksempel glemt at tage Slips paa!« 

Øjeblikkelig begyndte samtlige Herrer at gramse ved Krave- 
tøjet, hvorpaa den unge Dame gjorde en dyb Kompliment for Her- 
rerne og sagde: 

»Naa, tror De saa endnu, at Kvinderne er de eneste Skabninger, 
der er indbildske?« 

HØJST SANDSYNLIGT. 


I Sogneraadet har man Møde angaaende en lille Sø, der skulde 
tørlægges. Man har haft mange Møder, foretaget flere Forsøg uden 
Held og i det hele taget ofret meget paa Foretagendet uden Spor 
af Nytte. 

Godsejeren, der er Sogneraadsmedlem, fremsætter nu sin Me- 
ning. 

»Jeg mener, at vi burde have været saa fornuftige at benytte 
alle de Penge, vi nu har spildt, til i Stedet for at købe et større 
Parti Brændevin og hælde al Brændevinen i Søen, saa havde den 
nu været tør for længe siden.« 

De andre Medlemmer ser uforstaaende paa Godsejeren. 

»Jo, ser De, mine Herrer, i saa Fald er jeg nemlig, efter det 
Kendskab, jeg har til Sognets Beboere, overbevist om, at de saa 
havde drukket Søen læns for længe siden!« 


SKINSYGE. 


En svensk Ægtemand, der led meget af Skinsyge, var en Dag 
i København og henvendte sig dér til en Spaakone og bad hende 
sige ham, hvad hans Kone foretog sig i hans Fraværelse. Spaako- 
nen kiggede i sin Kaffegrums og sagde: Hun er i Øjeblikket i sit 
Soveværelse, hvor der træder nogen ind. Hun iler den indtrædende 
i Møde, omfavner og klapper ham! i 

»Hvad mere?« udbrød den svenske Herre febrilsk. 

»Ja, efter hvad jeg kan se, saa lægger han nu sit Hoved i hen- 
des Skød og ser hende kærligt ind i Øjnene.« 

»Ha, ha!« raabte Svenskeren. 

»Nu vifter han med Halen og bjæffer af Glæde!« fortsatte Spaa- 
konen. 2 ) 

Den svenske Herre sukkede lettet og gav den kloge Kone en 
Daler. 

DE MAATTE FEJLE NOGET. 


I Pinsedagene havde to unge Studenter begivet sig ud paa en 
Fodtur i Nordsjælland, og da de begge var ivrige Botanikere og 
Insektsamlere, var de udrustet med Botaniserkasse og Fangstred- 
skaber. 

Paa Vejen fik de Følgeskab med en gammel Bonde, og denne 
saa med Forbauselse, hvorledes de undersøgte Planter, væltede 
Sten for at finde Biller og andre Insekter, der omhyggeligt blev 
puttet ned i Samleglassene. 

Endelig sagde Bonden: »Ja, jeg ka' altsaa tænke mig, a' d'Her- 
rer maa være Sønner a' vores nye Præst?« 

»Nej, aldeles ikke, hvorfor tror De dog det?« 

»Jo, for De siger, at den nye Præst, han har et Par Sønner, der 
er smaatossede!« 


EN LILLE FÆLDE. 


En Handelsrejsende, der holdt meget af at gaa paa Jagt og 
gærne vilde gælde for at være en dygtig Jæger, men som var ad- 
skillig dygtigere til at bruge sit Snakketøj end sine Jagtvaaben, 
kom en Gang ind i en Kro, hvor der sad et Selskab af virkelige 
Jægere. Det varede ikke længe, før han begyndte at prale af sine 
Jagtbedrifter. Han havde været påa Gemsejagt i Schweitz og skudt 
Ørne i Tyrol, han havde fældet Bjørne i Rusland og Ulve i Sibi- 
rien og overalt under store Farer og med et utroligt Held: ; 

Jægerne hørte nogen Tid roligt paa hans Historier; men saa 
afbrød en af disse ham og spurgte: 

»Men De har vist aldrig været paa Vildsvinejagt i Skotland?« 

»Jo, Masser af Gange!« 

»Ja, men har De været i det rigtige Vildsvinedistrikt i Omegnen 
af Duly og Vervist?« 

»Ja, netop, der har jeg fældet flere prægtige Vildorner!« 

»Det er forøvrigt ganske pudsigt,« sagde Jægeren, »har De no- 
gen Sinde lagt Mærke til, at naar man sætter de to Byers Navne 
sammen, Duly og Vervist, saa siger det: Du lyver vist?« 

Saa gik Pralhansens Snakketøj i Baglaas. 


MED PRIVATBANE. 


Det var paa en af vore Privatbaner, der ikke just var berømt 
for sin Iltogsfart, at en Herre en Dag meget høfligt sagde til Tog- 
føreren: 3 

»Undskyld, maa det være mig tilladt at give Dem et god: 
Raad?« 

»Jo med Fornøjelse!« 

»Saa vil jeg foreslaa Dem, at De tager den Kofanger, der sidder 
foran paa Lokomotivet og sætter den bag paa den sidste Vogn i 
Toget!« 

»Men hvorfor dog det?« 

»Jo, for det er jo aldeles utænkeligt, at vi nogensinde skulde 
indhente en Ko og køre den over, men derimod kunde man jo 
godt tænke sig, at en gal Ko eller Tyr indhenter os og vilde stange 
Passagererne!« 


AMERIKANSK. 


En hjemvendt Amerikaner sad en Aften og forbausede sine Ven- 
ner ved at betro dem sine mere eller mindre vidunderlige Oplevel- 
ser i det fjærne Vesten, og efterfølgende lille Historie tog særligt 
Kegler. 

»Ser I, sommetider kniber det jo med Vand derovre, og saadan 
var det netop i den By, hvor jeg havde slaaet mig ned, der tørrede 
vores Brønd pludselig ud, og vi var jo nødt til at bore en ny. Vi 
borede og borede, og vi kom over 700 Meter ned, men der kom 
ingen Vand. Vi var lige ved at opgive det hele, og en Dag samledes 
vi ved det store dybe Hul og diskuterede Sagen. 

Orla Bock: For Kupé og Kahyt. 

Borgmesteren stod netop og kiggede ned i Hullet, og pludseligt 
hører vi et vældigt Fut, og saa stod der en Straale lige op af Hullet 
300 Meter til Vejrs. Det var Vandet, der pludselig brød frem, og vi 
blev jo svært glade; men saa lige med et, er der en der siger: 

Hvor Pokker blev Borgmesteren af? 

Og da vi skal til at se, saa sidder han helt oppe og hopper op og 
ned paa Enden af Vandstraalen. — Den havde snuppet ham, idet 
han lænede sig ud over Hullet og taget ham med til Vejrs, og nu 
balancerede har deroppe ligesom Guldæblerne i Springvandet paa 
Gammeltorv. Det var jo en kedelig Historie baade for os og for 
Borgmesteren, og vi kunde jo nok regne ud, at vi fik ham ikke 
ned igen saadan lige i en Haandevending. 

Saa tog jeg et lille Brædt og stak ind i Straalen og — vips! 
det røg jo straks til Vejrs, og Borgmesteren han forstod mig, han 
snuppede Brædtet og satte sig overskrævs paa det, saa han fik lidt 
mere Støtte og kom til at sidde mere bekvemt og hoppe mere 
roligt. 

Der var jo ikke Tale om, at vi-kunde hjælpe ham ned, men om 
Eftermiddagen sendte vi ham en lille Bunke Brædder og en Ham- 
mer og Søm op til ham i Straalen.« 

»Hvad skulde han dog med det?« var der en, der spurgte. 

"»Hvad han skulde? Naturligvis bygge sig et Hus! Og om Af- 
tenen fik han en Seng og en Séngs Klæder og den næste Dag en 
Telefon og en Rulle Staaltraad, saa vi kunde faa Forbindelse og 
sludre lidt med ham. Han befandt sig helt godt deroppe, men var 
bare arrig over, at der ikke var nogen, der vilde smutte op og 
spille en Whist med ham.« 

»Kom han saa ikke ned mere?« 

»Jo, da det blev Vinter, saa frøs Straalen til Is, og saa huggede 
han Trappetrin i den og spadserede ned.« 


HERREN HJÆLPER SINE. 


Det er ved et L'hombreselskab i-en.lille By. Stadens-ærværdige 
Pastor var en af Deltagerne, og han var i afgjort Uheld og tabte 
hele Tiden. 

»Ork Gud ja,« sagde han, »Guds Børn har ingen Held i Spil!« 

Men saa vendte Heldet sig pludselig, og Pastoren vandt Gang 
paa Gang. 

»Naa, Hr. Pastor!« sagde en af de medspillende, »har De og- 
saa et Bibelsprog parat nu?« 

»Ja,« sagde Pastoren og foldede sine Hænder: »Herren hjælper 
sine!« 


SKRIFTKLOG. 


To gemytlige Svenskere var en Dag kommet til København og 
morede sig efter bedste Evne. 

Omkring ved Midnatstid var de begge blevne temmelig »over- 
forfriskede«, og de kom i Tanker om, at det maaske ikke vilde 
være ad Vejen at se sig om efter et Nattelogis. 

Under deres Omflakken var de kommet ned i Dronningens 
Tværgade, og her standsede de udenfor Herberget for hjemløse, 
hvor der som bekendt staar over Døren: »Banker paa, saa skal 
Eder oplades — Lucas 11—20.« 

»Se der,« sagde den ene Svensker, »der maa vi vist kunne kom- 
me ind!« — Og saa stavede han sig møjsommeligt gennem Ind- 
skriften: »Banker 0. s. Vv.« ; 

»Nej, for Fa”n!« sagde den anden, »nedanunder staar jo: lukkes 
11,20, og Klokken er jo redan dfver tolv!« Hvorpaa de dinglede 
videre. i 


PRAKTISK SIGNALISERING. 


En Herre følte sig engang paa en Rejse til Berlin lidt utilpas, 
og han fik da det Raad at prøve et rigtig kraftigt russisk Dampbad 
med tilhørende Massagebehandling. 

Han besøgte en Badeanstalt og kom under Behandling af en 
kæmpestor Bademester, der gav ham en Omgang Massage, hvis 

Lige han aldrig havde drømt sig Muligheden af. Han blev knebet, 
puffet og gnedet, saa han var ved at tabe Vejret, men trods Smer- 
ten og den ublide Behandling lykkedes det ham dog at bevare 
Fatningen nogenlunde, indtil Bademesteren langt om længe érklæ- 
rede sig færdig. 

Den mørbankede Herre rejste sig, men i det samme greb Bade- 
mesteren ham, som kunde han være et lille Barn, og vendte ham 
om paa Maven og gav ham tre rigtig kraftige Klask paa den Del 
af Legemet, hvor Ryggen mister sit anstændige Navn. 

Nu blev Herren vred for Alvor og begyndte at skælde ud, men 
Bademesteren afbrød ham: »Ja, De maa meget undskylde,« sagde 
han, »men Ringeledningen ind til Kontoret er i Uorden i disse 
Dage; men naar de hører de tre Smæk herude, saa véd de, at jeg 
er færdig, saa de kan sende en ny ind! Det er det hele!« 


MYSTIK. 


En Handelsrejsende var en Aften blevet lidt medtaget ai de 
vaade Varer, og da han kom op paa sit Værelse paa det lille Pro- 
vinshotel, følte han en uimodstaaelig Trang til at »tale med Ul- 
rich«. Han aabnede sit Vindue ud til Gaarden og fik Luft, men op- 
dagede til sin Rædsel, at der var blevet nogle sørgelige Spor ned 
ad Muren, der jo straks vilde røbe hvem der var Ophavsmanden til 
den kedelige Skylle. 

Han spekulerede lidt og fandt paa Raad. Ved Hjælp af sin 
Spadserestok fik han smurt lidt af Resultaterne højere op ad 
Muren til det Vindue, der var ovenover hans eget, og saa gik 
han beroliget i Seng, i det Haab at man skulde tro, at Fadæsen 
stammede fra den, der boede lige over ham. 

Næste Morgen vækkedes han af en Skraldelatter fra Gaarden, 
og da han kiggede ud, stod 'der en lille Flok leende Personer med 
Gaardskarlen i Spidsen og stirrede op mod hans Vindue. 

»Hvad griner I af? spurgte vor rejsende. 

»Jo,« svarede Gaardskarlen, »vi kan s'gu ikke regne ud, hvor- 
dan nogen kan kaste op ud af et blindt Vindue!« . 


" EN LIFLIG ODEUR. 


En Tugthusfange skulde efter udstaaet Straffetid løslades, men 
maatte først ind paa Fængselspræstens Kontor og faa nogle for- 
manende Ord med paa Vejen. 

Præsten holdt en lang Tale og sluttede med at fortælle Lignel- 
sen om den forlorne Søn. Fangen lod til at være meget stærkt in- 
téresseret, han stillede sig tæt op ad Præsten, ivrigt lyttende, og da 
Præsten sluttede, bad han: $ 

»Aa, Hr. Pastor fortæl den Historie en Gang til!« 

Pastoren følte sig smigret ved saaledes at have rørt Forbry- 
deren og fortalte Lignelsen en Gang til, og under dette stod Fangen 
tæt op ad ham, saa nær han kunde komme, stirrende med stive 
Øjne og tilsyneladende stærkt optaget. 


— nen 

»Aa, Hr, Pastor, turde jeg ikke bede Dem fortælle Historien en 
Gang til,« bad han nu for anden Gang. 

»Jo, min Søn, sagde Præsten, »men jeg synes egentlig to Gange 
maatte være nok, hvorfor griber denne Historie Dig saa stærkt?« 

»Det er ikke selve Historien,« sagde Fangen. »Men Hr. Pasto- 
ren lugter saa dejligt af Kognac, naar De taler!« 

Præsten fortalte ikke Historien tredje Gang. 


EN HUNDEHISTORIE. 


En Dag kom en gammel Jomfru med en fed Moppe under Ar- 
men, og satte sig ind i en anden Klasses Kupé i Korsøriltoget. 

Et Øjeblik efter kom en Konduktør og gjorde Damen opmærk- 
som paa, at hun ikke maatte have Hunden hos sig i Kupéen. 

Damen blev meget fornærmet og brugte Mund. 

»Hendes søde lille Hund skulde være hos hende, og ikke andre 
Steder!« ; 

Efter lang Parlamenteren og Skænderi maatte hun dog be- 
kvemme sig til at lade Hunden komme ind i Godsvognen, men hun 
vilde selv følge den derhen, thi, som hun sagde: 

»Der var ingen fremmede, beskidte Fingre, der skulde faa Lov 
at røre ved lille Delle!« 

Hun vilde selv binde den i Godsvognen og løse den igen, naar 
den skulde ud. — Hun fik sin Vilje. 

Da Toget holdt i Korsør, kom Damen og vilde have sin Hund, 
men til hendes store Bestyrtelse fandtes den ikke i Vognen. 

Hun jamrede hjærteskærende, Saa kom Togføreren. 

»Ja, Frøken,« sagde han. »De havde jo sagt, at ingen fremmede 
beskidte Fingre maatte røre ved.Deres Hund, og da De havde bundet 
den til en Kuffert, som skulde ud i Slagelse, saa maatte vi jo lade 
Hunden blive hængende ved Kufferten, da vi smed den ud!« 

Damen besvam! 

” EN PAPEGØJEHISTORIE. 


Den lille Historie siges at stamme ude fra Zoologisk Have. 

Man havde for nogle Aar siden derude en stor grøn Papegøje, 
som talte udmærket. Om Sommeren sad den gerne nede i Apis- 
templet ved Indgangen fra Frederiksberg Have. Der kom her en 
Masse Skoler, som skulde besøge Haven, og Børnene trængtes altid 
forskrækkeligt ved Indgangen, og Kontrolløren plejede derfor altid 
beroligende at sige: 

»Saa saa, .Børn, — ilkke mase paa, — en ad Gangen!« 

Om Vinteren var Papegøijen installeret i det gamle Papegøjehus, 
og der kom sjældent noget Menneske. Det var det fredeligste 
Sted i hele Haven, og naar et Par Elskende vilde være i Fred, 
kunde de ikke godt finde noget bedre Sted. 

En Dag kom der et saadant kærligt Par der ind; de satte sig 
paa en Bænk og begyndte at kysses. 

Det var mere end Papegøjen kunde staa for, den vrælede him- 
melhøjt: : 

»Saa — saa — ikke mase paa — en ad Gangen!« 

DE FREMMEDORD. 


I et Embedsmandshjem havde man faaet en Kokkepige fra I-an- 
det, og hun havde hverken opfundet Krudtet eller Tændstikkerne. 

En Dag sagde Fruen til hende: 

»Hvis der skulde komme nogen, er jeg ikke hjemme, jeg har 
Migræne i Dag.« 

»Hvad er det egentlig for en, den Migræne?« spurgte Kokke- 
pigen senere sin mere durkdrevne Kollega, Stuepigen. 

»Du kan bare passe paa,« svarede denne, »naar Herren er gaaet 
paa Kontoret, saa kommer han, lige saa stille, og Fruen lukker selv 
op for ham.« 

Mette stillede sig paa Lur og meget rigtig — lidt efter saa hun 
et pragtfuldt Syn, der ligefrem fik hendes landlige Hjerte til at 
banke. Det var en Premierløjtnant i Husaruniform, der ganske 
stille smuttede ind ad Døren. 

Et-Par Dage efter er det Herrens Fødselsdag, og der er stort 
Selskab. Det ringer, og Mette bliver sendt ud for at lukke op. Det 
er Løjtnanten. 

Mette farer, smilende over hele Ansigtet, ind i Stuen og mel- 
der: 


»Jøsses Kors! Frue, — det er ham, Deres Migræne der er der 
ude!« 


SMAA GRYDER. 


Lille Adolf sad ved Middagsbordet og saa meget interesseret 
paa sin Søsters nye Forlovede. Pludselig spurgte han: 

»Gjorde det meget ondt?« 

»Hvad for noget?« spurgte Kæresten [GUDS USET 

»Fik De Huller i Munden?« 

»Jeg forstaar Dig virkelig ikke, min lille Ven!« 

»Jo, Moder sagde i Gaar, at det er godt, at Sofie endelig fik Dig 
til at bide paa Krogen!« 

Lille Adolf maatte forlade Bordet. 

FAMILIELIGHED. 


Ved et af vore Infanteriregimenter var der en ung adelig Se- 
kondpeter, der var almindelig ilde lidt paa Grund af sin Storsnu- 
dethed og sit ubehagelige Væsen. 

Ved en Rekrutindkaldelse kom der ved et af Bataillonens Kom- 
pagnier en ung Bondekarl ind, som i Udseende var den adelige 
Løjtnants tro Afbillede. Ligheden var saa paafaldende, at der blev 
talt meget om det, og omsider kom det ogsaa Løjtnanten selv for 
Øre. Han fik Lyst til at se sin Dobbeltgænger, og da Kompagniet 
en Dag stod opstillet, gik han hen og bad Kaptajnen om Lov til at 
se.den paagældende Mand. Denne blev kaldt frem for Fronten, og 
Løjtnanten betragtede ham nøje. 

»Ja,« sagde han omsider meget hovent, »jeg tror s'gu ogsaa, 
at Du har lidt Lighed med mig. — Sig mig, min Gut, har Din 
Moder ikke tjent hjemme paa min Faders Gods?« 

»Nej, Hr. Løjtnant!« sagde Soldaten uden at blinke, »men min 
Fader har været Kusk der for godt en Snes Aar siden!« 
Løjtnanten spurgte ikke mere. 


SVAR BETALT, 


En ung Mand, Søn af en afdød Landsbypræst, var kendt for sit 
alt andet end eksemplariske Levned. En Gang kom han paa Besøg 
i den Landsby, hvor hans Fader havde været Præst, og han gik 
rundt og gjorde Visit hos forskellige af sine gamle Bekendte blåndt 
Gaardmændene. Der blev drukket adskillige Bægere paa hvert 
Sted, og da den unge Mand hen ad Aften indfandt sig i Præste- 
gaarden for ogsaa at hilse paa sin Faders Efterfølger, var han ikke 
helt fri for at være en lille Smule anløben. 

Præsten, der ikke forstod Spøg, holdt en Straffe- og Forma- 
ningstale og sagde bl. a.: 

»Deres Fader vilde vende sig i sin Grav, hvis han kunde se 
Dem!« 

»Ja,« bare han vilde,« sagde den unge Mand, »saa vilde han 
komme til at ligge rigtigt!« 

»Hvad mener De med det?« 

»Jo, jeg skal sige Dem, Fader har allerede vendt sig en Gang, 
— det var dengang, da De blev hans Efterfølger. 


OVERANSTRENGELSE. 


Som bekendt har Kamæleonen den Egenskab, at den kan skifte 
Kulør og antage samme Farve som Omgivelserne. Naar man for 
Eksempel sætter den paa en grøn Gren, bliver den grøn, paa en 
vissen er den gul o. s. fr. 

En Naturforsker havde en levende Kamæleon i Fangenskab og 
havde ofte Fornøjelse af at anstille Eksperimenter og vise disse 

Farveskiftninger. En Dag, da der var fremmede, bad han Pigen 
om at komme ind med Buret med Kamæleonen. 

»Ja, men den er skam død!« sagde Pigen. 

»Hvad er den?« sagde Herren forbauset. »Hvordan er det gaaet 
til?« 

»Jo, ser Herren, jeg sad i Formiddag og morede mig med at se 
den skifte Kulør, og først satte jeg den paa min blaa Kjole, og saa 
blev den blaa; saa satte jeg den paa mit røde Skørt, og saa blev 
den rød. Men saa satte jeg den paa mit skotsktærnede Liv, og det 
blev den for meget. Den anstrengte sig gevaldig og gjorde, hvad 
den kunde, men lige med et saa sprak den! 


"+ DET MEKANISKE BEN. 


»Det er en grim Vane, somme Folk har, at naar de sidder i Sam- 
tale med en anden Person, saa skal de altid sidde og daske ved- 
kommende paa Knæet!« forklarede en Mand en Dag i et større 
Selskab. 

»Saadan kom vor fælles Ven, Meyer, forleden Aften temmelig 
sent, inde i Tivoli, ved en af Restauranterne, til at sidde ved et 
Bord, hvor der sad en Dame ganske alene, og han kom i Snak med 
hende. De sad og passiarede ganske gemytligt, og han flyttede 
lidt nærmere hen til hende, Men nu har Meyer jo netop den omtalte 
Uvane, og i Tanker begynder han jo at daske hende paa Knæet. 

Og saa pludselig smækker hun Benet i Vejret, saa Bordet væl- 
tede med Kopper og Glas, og baade Meyer og Damer røg bagover 
med Stolene. 

Meyer kom jo hurtigt op igen, men Damen hun blev liggende 
paa Jorden og jamrede gudsjammerligt: 

»Aa Gud, sikken en Ulykke! Nu kan jeg ikke komme hjem!« 

Folk de strømmede til og hjalp hende op og kan I tænke jer, 
— saa havde hun kunstigt Ben, og Meyer havde siddet og slaaet 
Mekanismen itu! 

RESIKABELT. 


En Herre havde længe gaaet op og ned ad en Jernbaneperron 
og utaalmodigt ventet paa Toget. Han vendte sig til en halvvoksen 
Dreng og spurgte: 

»Ka—ka—ka—ka De si—si—si sige mig, om T0o—To—Toget 
er forsinket?« 

Drengen svarede ikke, men gav sig til at fnise, og Herren stam- 
mede lidt for sig selv om uopdragne Knægte o. s. v. 

En anden Herre spurgte nu Drengen, hvorfor han ikke havde 
svaret, og Drengen sagde grinende: 

»Næ—næ—næ — jeg bry—bryder mig ikke om at ra—ra—rave 
mig en Lu—Lussing til, for jeg sta—sta—sta—stammer jo se—selv, 
men He—Herren, han vilde jo tr—tr—tro, at jeg gjorde Na—Na— 
Nar!« : 


LIGBRÆNDING. 


»Ja, Ligbrændig kan være meget godt, — men det er ikke altid, 
at den er paalidelig!« var der en Dag en Mand, der fortalte. Han 
var for øvrigt heller ikke selv videre paalidelig. 

»Saadan var der for nogen Tid siden et Medlem af den italien- 
ske Koloni hed i Byen, der døde, og han havde ønsket at blive 
brændt. Han blev jo kørt ud paa Krematoriet, og puttet ind i 
Ovnen, hvor de fyrede godt op under ham. Da han saa havde lig- 
get og braset og sydet en Times Tid, lukkede de op for Komfuret 
og kiggede ind for at se, hvordan det gik. 

Men de var nær gaaet bagover af Skræk, for der sad Italieneren 
ret op og ned, grinede og gned sig i Hænderne. 

»Ah, hvor det er dejligt,« sagde han, »det er første Gang, jeg 
mærker en ordentlig Temperatur, her oppe i jeres nederdrægtig 
kølige Land!« 

Næste Gang, han dør, skal han begraves paa.den gammeldags 
Manér. 

SCHMIDT. 


En Mand, der bestandig levede i Ufred med sin Nabo, der hed 
Schmidt, fandt paa for at drille sine Uven at give sin Hund dennes 
Navn; og hver Gang han nu saa Naboen, begyndte han at skælde 
Hunden ud: 

»Schmidt, Du er da ogsaa en rigtig gammel Æsel, Kæltring 
O. S. V.« 

Den rigtige Schmidt lod Manden stævne og fordrede ham idømt 
Lovens strengeste Straf, men Hundens Ejer paastod sig frifunden, 
idet han hævdede: at for det første havde han Lov til at give sin 
Hund, hvad Navn han vilde; for det andet havde han Lov til at 
skælde sin egen Hund ud, og for det tredje, tilføjede han: »maa 
jeg udtrykkelig bemærke, at min Hund staver ikke sit Navn som 
Klageren, Schmidt, — den staver det Smith!« 

Manden blev frifunden. 

BILLIGT VILDT. 


En Forretningsmand havde lejet et større Jagtareal og en Dame 
af hans Bekendtskab sagde en Dag til ham »Nu maa De virkelig 
lade mig faa en Hare en Dag, — jeg kan vel faa den til Indkøbs- 
pris?« 

Og det fik hun Løfte om. Nogle Dage senere fik hun en Hare 
tilsendt med følgende Regning: 


Leje af Areal .....…...... ENE FEER KERES SRRSRNERJERESEER 600 Kr. 
OS ANNE rn 3 BEER SER > BEES ESEEEER 100 — 
En Ko omkommet ved Vaadeskud ........... 300 — 
Ammunition og Rejseudgift ...... BER ESEN SE 200 — 
Erstatning til forskellige for Svie og Smærte 400 — 
1600 Kr. SÅ 


Nedlagt 25 Harer. — Paa Deres Part kommer altsaa ”:s =(84 Kr. 
Ønsker De flere Harer staar de til Tjeneste, — stadig til Indkøbs- 
pris. 

Damen har ikke senere bedt om Harer. 


SELVFØLELSE. 


Jens Peter er Søn af en Banevogter paa Sjælland, 10 Aar gam- 
mel og Tjenestedreng. Desuden er han en Herre med Selvfølelse 
og Omløb i sit unge Hoved. 

Forleden havde han Fridag, og han havde sparet sammen til 
en Tur til Hovedstaden. Faderen kunde som Banevogter skaffe 
ham Fribillet, og med den i Lommen stillede han paa den lille Land- 
station en halv Time før Togtid, og spadserede utaalmodig op og 
ned ad Perronen. Jens Peter er ikke fri for at være lidt snakke- 
salig, og da han fik Øje paa en Jernbaneassistent, vilde han kon- 
versere denne lidt. 

»Der er nok ikke mange Rejsende i Dav!« sagde Jens Peter. 


»Hvad Pokker rager det dig?« sagde Assistenten storsnudet 
og gik. 

Jens Peter følte sig dybt krænket i sit troskyldige Hjærte. Lidt 
efter kom der en af Jens Peters Bekendte, der ogsaa skulde til 
Hovedstaden, og da han i det samme opdagede, at den uhøflige 
Assistent nu stod ved Billethullet, fik han pludselig en god Idé til 
en Hævn. 

»Skal du til København?« spurgte han Vennen. 

Ja, det skulde han. 

»Vil du købe min Billet? — du skal faa den ti Øre under Prisen!« 

Forretningen gik i Orden, og nu gik Jens Peter hen til Billet- 
hullet: 

»Maa jeg faa en Billet til København!« 

»Du har jo Fribillet, Dreng!« sagde Assistenten. 

»Hvad Pokker rager det dig? — Tror du jeg vil køre gratis 
med en Jærnbane, hvor Folkene er saa storsnudet som du! Nej 
Tak, — jeg har Penge nok!« 


+ EN KLØGTIG KONTORIST. 


Grossereren er meget plaget af Rykkere, og han havde derfor 
givet sin Kontorist Ordre til at sige, at han ikke var hjemme. Kon- 
toristen var ikke særlig kløgtig; han svarede, at det kunde vist 
ikke hjælpe, der var ingen der vilde tro ham, og de siger altid, 
at det er noget meget vigtigt de har at tale med Grossereren om. 

»Saa svar dem for Pokker, at det siger de allesammen, men 
naar jeg ikke er hjemme, saa er jeg ikke hjemme!« 

Om Eftermiddagen kom der en meget bestemt Dame og vilde 
tale med Grossereren. 

»Han er ikke hjemme,« sagde Kontoristen. 

»Jeg skal absolut tale med ham; jeg er hans Hustru,« sagde 
Damen. 

»Ja, det siger de allesammen, men naar ikke er hjemme, saa er 
han ikke hjemme!« 

Den unge Mand blev ikke gammel i Tjenesten. 

NOAHS ARK. 


Biskoppen kommer paa Visitats i en Skole og spørger Børnene: 

»Kan nogen sige mig, hvad Noah nu fik Tiden til at gaa med, 
medens han sejlede omkring med Arken?« 

»Han fiskede vel?« sagde en af Drengene. 

»Ja, det var jo egentlig ikke saa dumt tænkt!« sagde Biskoppen. 

»Ja, men det kunde han da ikke blive ved med ret længe!« sag- 
de en af de andre Drenge. 

»Hvorfor ikke det min lille Ven?« spurgte Biskoppen. 

»Nej, for der staar i Biblen, at han havde kun to af hver Slags 
Dyr med i Arken, — og de to Orme dem kunde han da snart faa 
brugt op.« 


EN SKUESPILLERINDE. 


Der var Selskab hos Familien, og Moderen viste med Stolthed 
sin lille seksarige Datter frem. 

»Aa, De gør Dem ingen Idé om hvor hun er fremmelig, hun kan 
efterabe hvem som helst, hun er en hel lille Skuespillerinde.« 

»Ja, det er hun,« sagde den lige saa stolte Fader, »kan du vise 
de fremmede hvordan vor Stuepige optræder!« 

Den lille Pige nejede for en af Gæsterne: 

»Vil Fruen ikke ha' lidt mere Kylling — der ligger et fint lille 
Stykke!« Og saa vendte hun sig til. en anden Dame,.og fortsatte 
under almindelig Munterhed: 

»Vil Fruen ikke ha'.- stillet Kakkelovnsskærmen foran sin Stol? 
Ovnen varmer maaske for meget?« 

Gæsterne morede sig, og Faderen var henrykt.—»Det er rigtigt 
min Stump, vis os lidt mere!« 

Saa stillede den Lille sig hen ved Siden af Faderen: 

»Fy, hvor Herren er uartig, — vil Herren vær'sgod la” mig 
være, — skam sig dog, — gift Mand! Tænk hvis Fruen kom!« 

Saa blev Forestillingen brat afsluttet. 


9 EN MEGET LILLE SNAPS. 


En ældre Skovrider, som sætter Pris paa en god Snaps til 
Maden, kom en Dag paa Besøg hos en Kollega, der havde Ord 
for at være lidt paaholden, hvad Drikkevarerne angik. Der ser- 
veredes kun en meget lille Snaps ved Bordet, og Skovrideren tøm- 
mer Glasset, men kniber saa Munden sammen, og med alle Tegn 
paa Rædsel peger han paa Glasset og Flasken og søger at gøre sig 
forstaaeligt, at han hurtigst muligt maa have en til. 

Værten skynder sig at skænke en Snaps til, og Skovrideren 
napper den og synker den med tydelig Tegn paa Beroligelse. 

»Hvad var der i Vejen med den første Snaps:« spurgte Værten. 

»Jo, ser Du, jeg turde s'gu ikke lade saadan en lille Stakkel løbe 
ganske alene hele den lange Vej!« lød Svaret. 


DEN RETTE MAND. 


Gamle Lars Pæsen, ogsaa kaldet Kodoktoren paa Grund af lidt 
Kvaksalveri med Kreaturer, boede en lille halv Mils Vej fra Kroen, 
men han var alligevel en af dennes flittigste Gæster. 

En mørk Vinteraften havde den Gamle siddet og moret en Del 
Handelsrejsende og derfor faaet en rigelig Portion Drikkevarer, 
saa han var alt andet end ædru, da han tog Afsked. 

En Stund efter kom en af de Handelsrejsende og fandt den 
Gamle siddende hjælpeløst drukken paa Grøftekanten et Stykke 
fra Kroen. Han nænnede ikke at lade ham sidde der uden Hjælp, 
men tradske en halv Mils Vej i hans Selskab var jo heller ikke til- 
lokkende. 

I det samme kom en halvvoksen Bondedreng med et enfoldigt 
Ansigt, gaaende, og her mente den Handelsrejsende at have fun- 
det en Redningsmand. 

»Halloh, ved du hvor Kodoktoren bor?« 

Jo, det vidste Fyren nok. 

»Her har du en Tokrone, vil du saa følge ham hjem?« 

»Jo, mange Tak,« sagde Drengen, »det vil jeg nok.« 

»Kan jeg nu stole paa det?« 

»Ja, det kan De, — for han er nemlig min Bedstefader, og jeg 
er netop ude for at hente ham hjem!« 


i ET GODT HOVEDE. 


En Svensker, der er en fanatisk Hader af alt hvad Toldere og 
Toldvæsen hedder, fortalte følgende lille fantastiske Historie: 

Der var en Gang oppe i Stockholm en Skolelærer, som pludse- 
lig blev sindssyg og derfor fik sin Afsked. Han kom saa til en be- 
rømt Sindssygelæge og lod sig undersøge og Lægen sagde: 

»Ja, vi kommer til at tage Deres Hjærne ud og rense den grun- 
digt; — der er kommet lidt Snavs ind i Gevinnerne; men naar den 
bliver pudset grundigt af, kan den godt blive hel god en Gang 
endnu. — Om et Par Dage kan De komme op og hente Deres 
Hjærne igen, — saa skal den nok være fin.« 

Manden gik med den Besked, og der gik to Dage og der gik tre, 
og der gik fire, men han kom ikke op og hentede sin Hjærne, og 
Lægen undrede sig saare, Da der var gaaet en fjorten Dags Tid 
mødte han en Dag sin Patient paa Gaden. 

»Men Menneske dog,« sagde Lægen, »hvorfor kommer De ikke 
og henter Deres Hjærne?« ; 

»Hjærne!« sagde Manden. »Skidt med den! Den har jeg ingen 
Brug for nu, — for nu har jeg faaet Plads ved Toldvæsenet!« 

PENGENE SPARET. 


En Mand der var betydelig mere durkdreven end han saa ud 
til, ventede et Brev med Posten og gik op paa Kontoret og spurgte 
efter det. 

»Jo, der er kommet et Brev, men det er utilstrækkeligt fran- 
keret, det koster tyve -Øre,« sagde Postekspedienten. 

»Mange Tak,« sagde den enfoldigt udseende Mand, »men jeg 
kan desværre ikke læse Skrift; er det ikke muligt at Herren vilde 
være saa elskværdig at læse det for mig?« 

Postekspedienten var en velvillig Mand, og da der ikke var 
travlt i Øjeblikket, aabnede han Brevet og læste det højt for 
Manden. 

»Værsaagod, — det er altsaa tyve Øre!« — sagde han da han 
var færdig. 

»Ja Tak,« svarede Manden med et svedent Smil, »men nu kan 
jeg regne ud, at Brevet slet ikke er til mig, saa det bryder jeg mig 
ikke om!« 

Og saa gik han. 

